तेरे नाम
तेरे नाम एक भारतीय हिन्दी फ़िल्म है, जिसका निर्देशन सतीश कौशिक ने और निर्माण सुनील मंचन्दा व मुकेश तलरेजा ने किया था। इसमें मुख्य किरदार में सलमान खान और अपनी पहली हिन्दी फिल्म में भूमिका चावला हैं। यह सिनेमाघरों में 15 अगस्त 2003 में प्रदर्शित हुई। यह एक तमिल भाषा में बनी फिल्म सेतु (1999) का पुनः निर्माण है।

संक्षेप 
राधे मोहन (सलमान खान) कॉलेज का पूर्व आवारा छात्र है जो लोगों से निपटने के लिये एकमात्र तरीका हिंसा का उपयोग करता है। वह अपने भाई, एक मजिस्ट्रेट (सचिन खेडेकर) और अपनी भाभी (सविता प्रभुने) के साथ रहता है, जो एकमात्र व्यक्ति है जो उसे सही ढंग से समझती है। राधे कॉलेज के छात्र संघ का चुनाव जीतता है, जिसके बाद प्रतिद्वंद्वी उम्मीदवारों के बीच समारोह और परिसर में लड़ाई होती है।

राधे के पास कई चापलूस व्यक्ति हैं। वह एक डरी हुई लड़की निर्जला (भूमिका चावला) से मिलता है, जो एक मंदिर के गरीब पुजारी की बेटी है। वह उसकी सादगी और भोलेपन के कारण उसके साथ प्यार में पागल हो जाता है और उसे लुभाने लगता है। राधे उसके लिए अपनी भावनाओं को व्यक्त करता है लेकिन शुरुआत में वह उसे अस्वीकार कर देती है। राधे का दिल टूट जाता है। एक दिन, निर्जला के मंगेतर रामेश्वर (रवि किशन) निर्जला को बताता है कि राधे बाहर से कठोर लगता है लेकिन अंदर से अच्छा है और वह वास्तव में उससे प्यार करता है। लेकिन फिर राधे उसका अपहरण करता है, उसके लिए अपनी गहरी और भावुक भावनाओं को व्यक्त करता है और उसे उससे प्यार में पड़ने के लिए मजबूर करता है।

निर्जला के साथ प्यार करने के बाद, राधे पर वेश्याओं के गुंडों द्वारा हमला किया जाता है, जो अपने व्यापार में उसके हस्तक्षेप करने के बाद उस से बदला लेते हैं। राधे के मस्तिष्क के नुकसान का सामना करना पड़ता है और मानसिक संस्थान में भर्ती किया जाता है। वहाँ से सफलता न मिलने पर उसे एक आश्रम में भेजा जाता है। एक बार वह सामान्य हो जाता है और दरवाज़ों पर चढ़कर भागने की कोशिश करता है, लेकिन वह गिर जाता है और उसे गंभीर चोटों आती है।

निर्जला राधे को सोते हुए मिलती है और उसे ठीक न पाते हुए वापिस जाती है। राधे उठता है और महसूस करता है कि वह उसे देखने आई थी। वह निर्जला को बुलाता है, लेकिन वह उसे नहीं सुन पाती। वह संस्थान छोड़ने का एक और प्रयास करता है और इस बार सफल रहता है। जब वह उसके घर पहुँचाता है, तो देखता है कि निर्जला ने अपनी शादी किसी अन्य व्यक्ति से होने पर आत्महत्या कर ली।

वह बाहर निकलता है और उसके पिछले दोस्त और उसके परिवार उसे अपनी याददाश्त हासिल करने में मदद करने की कोशिश करते है। उस समय, मानसिक संस्थान से वार्डन उसे वापस लेने के लिए आते हैं। राधे उनके साथ चले जाता है क्योंकि उसके असली प्रेम की मृत्यु के बाद उसके पास रहने के लिए कुछ भी नहीं है। सालों बाद, राधे, अब बूढ़ा और अभी भी आश्रम में है।

मुख्य कलाकार 
 सलमान ख़ान - राधे मोहन
 भूमिका चावला - निर्जला
 सचिन खेडेकर - राधे का भाई 
 सविता प्रभुने - राधे की भाभी 
 रवि किशन - रामेश्वर
 दर्शन कुमार - राधे का दोस्त
 अनंग देसाई - डॉक्टर   
 दिनेश कौशिक - निर्जरा का जीजा
 महिमा चौधरी - एक गीत में विशेष भूमिका
 राधिका चौधरी - भिखारी
 सौरभ दुबे - निर्जला के पिता

संगीत 

फिल्म का संगीत समीर के बोलों के साथ हिमेश रेशमिया द्वारा रचित है। जारी होने पर ये बहुत लोकप्रिय रहा और उस वर्ष का सर्वाधिक बिकने वाला एल्बम है। हिमेश रेशमिया ने स्टार स्क्रीन पुरस्कार और ज़ी सिने पुरस्कार में सर्वश्रेष्ठ संगीत के लिये पुरस्कार जीता था जबकि फ़िल्मफ़ेयर पुरस्कार में भी उन्हें नामांकित किया गया था लेकिन वो जीत नहीं पाए थे।

नामांकन और पुरस्कार 

|-
| rowspan="8"|2004 
|  
| फ़िल्मफ़ेयर सर्वश्रेष्ठ फ़िल्म पुरस्कार
| 
|-
| सतीश कौशिक 
| फ़िल्मफ़ेयर सर्वश्रेष्ठ निर्देशक पुरस्कार
| 
|-
| सलमान ख़ान  
| फ़िल्मफ़ेयर सर्वश्रेष्ठ अभिनेता पुरस्कार
| 
|-
| भूमिका चावला 
| फ़िल्मफ़ेयर सर्वश्रेष्ठ अभिनेत्री पुरस्कार
| 
|-
| हिमेश रेशमिया
| फ़िल्मफ़ेयर सर्वश्रेष्ठ संगीतकार पुरस्कार
| 
|-
| समीर ("तेरे नाम हमने किया है")
| फ़िल्मफ़ेयर सर्वश्रेष्ठ गीतकार पुरस्कार
| 
|-
| उदित नारायण ("तेरे नाम हमने किया है") 
| फ़िल्मफ़ेयर सर्वश्रेष्ठ पार्श्व गायक पुरस्कार
| 
|-
| अलका याज्ञिक ("ओढ़नी ओढ़ के नाचूँ") 
| फ़िल्मफ़ेयर सर्वश्रेष्ठ पार्श्व गायिका पुरस्कार
| 
|}

सन्दर्भ

बाहरी कड़ियाँ 
 

श्रेणी:2003 में बनी हिन्दी फ़िल्म
श्रेणी:हिमेश रेशमिया द्वारा संगीतबद्ध फिल्में